OpenLLM-France/wikimedia huggingface dataset:
# A Woman's Way (pel·lícula de 1916)

A Woman's Way és una pel·lícula muda World Film Company dirigida per Barry O'Neil i protagonitzada Ethel Clayton i Carlyle Blackwell. La pel·lícula, basada en l'obra teatral homònima de Thompson Buchanan (1909), es va estrenar el 7 d'agost de 1916.

## Argument

Marion Livingston rescata Jack Stanton l'intendent d'una mina de carbó que està sent assetjat pels miners liderats per Jim Saunders que es queixen de les perilloses condicions en què han de treballar. Mentre Jack es recupera de l'atac, Howard, un jove advocat i germà de Jack, la visita i s'enamora d'ella. La parella es casa i es trasllada a Nova York, on Marion el marit la introdueix en societat. Avorrits de les seves vides, Howard i Marion es distancien. Howard trobant consol als braços de l'aventurera Nina Blakemore i Marion accepta les atencions d'Oliver Whitney. Howard i Nina es veuen involucrats en un accident automobilístic i un diari de premsa groga publica rumors sobre el possible divorci dels Stanton. Conmocionada per l'article Marion decideix lluitar per l'home que realment estima organitzant un elaborat sopar al qual convida Nina i diverses de altres conquestes de la noia. Entre aquests hi ha Jack, que ara està casat amb Myra. Els homes se senten molt incòmodes en presència de Nina i Marion apareix tan bonica que supera la seva rival. En aquell moment apareixen els periodistes i amenacen de publicar que en l'accident del dia abans Howard anava acompanyat de Nina. Marion, però, els despista fent-los creure que ella i Nina són les millors amigues. Howard demana perdó a Marion i la parella es reconcilia.

## Repartiment

* Ethel Clayton (Marion Livingston)
* Carlyle Blackwell (Howard Stanton)
* Montagu Love (Oliver Whitney)
* Alec B. Francis (General John Stanton)
* Pierre LeMay (Jack Stanton)
* Edward Kimball (John Livingston)
* Edith Campbell (Nina Blakemore)

## Referències

* 1 2 «A Woman's Way». Moving Picture World, 19-08-1016, pàg. 1308.
* ↑ MacDonald, Margaret I. «“A Woman's Way”». Motion Picture World, 26-08-1916, pàg. 1393.
* ↑ «List of current film release dates». Moving Picture World, 12-08-1916, pàg. 1162.

## Enllaços externs

* A Woman's Way al catàleg de l'American Film Institute
# Tati

Tati o tat és una llengua iraniana variant del persa, parlada al Daguestan i l'Azerbaidjan i algunes persones més disperses, en total unes 20.000 persones. la seva forma escrita està emparentada al mitjà persa pahlavi; una llengua anomenada judeo-tat deriva del tat. La UNESCO classifica aquesta llengua com una de les que està en greu perill de desaparèixer.

## Referències

* ↑ «Tati» (en anglès). UNESCO Atlas of the World's Languages in Danger. [Consulta: 27 novembre 2014].

## Vegeu també

* Talixi

## Enllaços externs

* Mapa de llengües de l'Azerbaidjan.
# Bahi Ladgham

Bahi Ladgham (àrab: الباهي الأدغم, al-Bāhī al-Adḡam) (Tunis, 10 de gener de 1913 - París, 13 d'abril de 1998) fou un polític tunisià, primer ministre del país entre el 7 de novembre de 1969 i el 2 de novembre de 1970.

## Referències

* ↑ «Hommage posthume de la municipalité de Tunis à quatre tunisiens illustres» (en francès). Leaders, 13-09-2011. «Bahi Ladgham, un grand militant nationaliste et l'un des bâtisseurs de la Tunisie moderne»
# Trebujena

Trebujena és una localitat de la província de Cadis, Andalusia, Espanya. Limita amb Jerez de la Frontera i Sanlúcar de Barrameda a la província de Cadis i Lebrija a la província de Sevilla. El poble es declara a si mateix comunista.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Juan Antonio Oliveros Riverola | PCE | 19/04/1979 |
| 1983 - 1987 | Juan Antonio Oliveros Riverola | PCE | 28/05/1983 |
| 1987 - 1991 | Antonio Cabral Fernández | PSOE | 30/06/1987 |
| 1991 - 1995 | Juan Antonio Oliveros Riverola | IU | 15/06/1991 |
| 1995 - 1999 | Manuel Cárdenas Moreno | IU | 17/06/1995 |
| 1999 - 2003 | Manuel Cárdenas Moreno | IU | 03/07/1999 |
| 2003 - 2007 | Manuel Cárdenas Moreno | IU | 14/06/2003 |
| 2007 - 2011 | Manuel Cárdenas Moreno | IU | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Callionymus kotthausi

Callionymus kotthausi és una espècie de peix de la família dels cal·lionímids i de l'ordre dels cipriniformes que es troba a l'Índia.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Teatre d'operacions d'Àfrica occidental

«Teatre d'operacions d'Àfrica occidental» té aquests significats:
# Batalla d'Almenar (1082)

El 1079, Rodrigo Díaz de Vivar va ser comissionat pel rei per a cobrar les paries al rei de Sevilla i va ser atacat pel rei de Granada i García Ordóñez. Rodrigo va sortir victoriós d'aquests enfrontaments, però al seu retorn a la cort és traït per García Ordóñez i Pedro Ansúrez, poderosos nobles lleonesos, qui van convèncer el rei perquè el desterrés.
Acompanyat de la seva tropa, el Campeador va oferir els seus serveis primer al comte de Barcelona Ramon Berenguer II i després a Berenguer Ramon II, però en ser rebutjat, va decidir ajudar a Ahmed al-Muktadir, l'emir de Saraqusta tributari del Regne de Castella, per a qui havia de controlar la zona sud de l'Emirat de Larida i Turtusha, dominada pel seu germà Yússuf ibn Sulayman al-Mudhàffar, amb el qual es trobava en guerra des de la divisió de dominis a la mort del pare d'ambdós, Sulaiman al-Mustain, una divisió que havia deixat a Saraqusta sense sortida al mar.

## Batalla

Rodrigo Díaz de Vivar va realitzar una campanya important en el territori de l'Emirat de Larida i Turtusha, reforçant els recentment presos castells de Montsó i Tamarit de Llitera, i lluitant en una batalla a Almenar el 1082 en la qual va vèncer amb el gruix de l'exèrcit saragossà a Berenguer Ramon II, aliat d'al-Múndir. El comte de Barcelona fou capturat.

## Conseqüències

La rebuda de les tropes a Saraqusta fou apoteòsica i els musulmans cridaven sīdī (senyor) a Rodrigo Díaz de Vivar, origen del seu malnom el Cid. L'altre malnom dels musulmans era el miracle del seu Déu.
El Cid va fer una segona campanya vèncer a prop de Morella a Sanç I d'Aragó i Pamplona i a al-Mudhàffar el 1084.

## Bibliografia

* Diversos autors. Guerra en Šarq Al'andalus: Las batallas cidianas de Morella (1084) y Cuarte (1094). Instituto de Estudios Islámicos y del Oriente Próximo, 2005. ISBN 84-95736-04-7.
# Trebuxiofícies

Les trebuxiofícies (Trebouxiophyceae) són una a classe d'algues verdes (divisió Chlorophyta). Són algues d'unicel·lulars a macroscòpiques.
La majoria de les espècies viuen en aigua dolça o a terra, però també hi ha espècies marines. Algunes com les del gènere Trebouxia formen part de líquens. Chlorella és el gènere més conegut d'aquesta classe que de vegades es fa servir en alimentació humana. Algunes espècies heterotròtrofes incolores com Prototheca i Helicosporidium són paràsits d'humans i animals domèstics.

## Referències

* 1 2 Guiry, M.D. i Guiry, G.M. «Class: Trebouxiophyceae taxonomy browser». AlgaeBase version 4.2 World-wide electronic publication, National University of Ireland, Galway, 2007. [Consulta: 23 setembre 2007].
* ↑ «Trebouxiophyceae». [Consulta: 30 desembre 2017].
# Ablancourt

Ablancourt és un municipi francès situat al departament del Marne i a la regió del Gran Est. El 2021 tenia 165 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Abriola

Abriola és un municipi italià situat a la província de Potenza.

## Referències

* ↑ Comuni-Italiani.it. «Lista Comuni Provincia di Potenza» (en italià). [Consulta: 18 febrer 2021].
# Teatre d'operacions de la Mar Bàltica (1914-1918)

El Teatre d'operacions de la Mar Bàltica cobreix totes les operacions navals i amfíbies que es van dur a terme a la conca de la mar Bàltica durant la Primera Guerra Mundial; els contendents eren la Voenno-morskoj Flot Rossijskoj Imperii (Armada de l'Imperi Rus) recolzat per un petit contingent de submarins de la Royal Navy (Armada de l'Imperi Britànic), i la Kaiserliche Marine (Armada de l'Imperi Alemany).
Les operacions van començar l'1 d'agost de 1914, el dia que l'imperi Alemany va declarar la guerra a l'imperi Rus; superat numèricament i qualitativament per la Kaiserliche Marine, la flota tsarista va assumir des del principi una estratègia defensiva anomenada fleet in being.
La major part dels combats es va concentrar al voltant del golf de Riga i de la costa de Letònia i Estònia: les dues parts van fer un ampli ús de les mines marines, a més de realitzar incursions ràpides a les zones costaneres enemigues. La situació es va mantenir estancada fins a principis de 1917, quan finalment la flota russa, amb la moral baixa des de l'esclat de la Revolució Russa, va ser expulsada del golf de Riga al finalitzar la batalla de Muhu i totes les seves unitats es van replegar al golf de Finlàndia.
Les hostilitats van cessar oficialment amb el Tractat de Brest-Litovsk del 3 de març de 1918, encara que algunes activitats navals van continuar fins a principis d'abril següent.

## Referències

* ↑ Mauriello, 2009, p. 17.

## Bibliografia

* Mauriello, Benigno Roberto. La Marina russa durante la Grande Guerra (en italià). Genova: Italian University Press, 2009. ISBN 978-88-8258-103-9.
# Barker

«Barker» té aquests significats:
* Geografia:
** Barker (Uruguai), localitat de l'Uruguai.
** Barker (comtat de Broome), població del Comtat de Broome (Nova York) als Estats Units d'Amèrica.
** Barker (comtat de Niagara), població del Comtat de Niagara (Nova York) als Estats Units d'Amèrica.
** Barker Heights, concentració de població designada pel cens dels Estats Units a l'estat de Carolina del Nord.
** Barker Ten Mile, concentració de població designada pel cens dels Estats Units a l'estat de Carolina del Nord.
* Biografies:
** Clive Barker, (Liverpool, Anglaterra, 1952), escriptor, director de cine i artista visual.
** Lex Barker també anomenat Alexander Crichlow Barker Jr, (Rye, Nova York, 1919 - Nova York, 1973), actor estatunidenc.
** Travis Barker (1975, Fontana, Califòrnia), músic estatunidenc membre de Blink-182.
** William George Barker (Dauphin, Manitoba, Canadà, 1894 - Ottawa, Ontario, 1930) fou un ...
# Can Faura

Can Faura és una masia del municipi de Sant Julià de Ramis (Gironès) protegida com a bé cultural d'interès local. És a mig camí dels nuclis de Sant Julià de Ramis i el Camp de les Comes.
És una masia rectangular bastida en diferents èpoques. El cos central, de planta baixa i pis presenta teulat a dos vessants. Té una torre de defensa més alta, coberta a doble vessant, amb espitlleres, dos contraforts a façana i una finestra goticitzant. És el cos que més sobresurt, i s'hi accedeix per la façana de migdia, per una mena de porxo d'arc rebaixat que aixopluga la porta solar. Al damunt de l'arc hi ha una finestra goticitzant. Aquesta part és dels segles XV-XVIII.
L'ala paral·lela al cos central, adossada a la façana oest, és del segle xix. El teulat és a dues aigües i una galeria d'arcs de punt rodó de rajol, obertes a sud, oest i nord, on els cantoners es transformen en obertures amb ampit balconer de rajols en dent de serra. La part baixa té obertures amb ampit balconer de rajols en dent de serra. La part baixa té obertures d'arcs rebaixats. L'interior té una escala central que puja a la sala i a les cambres del pis de dalt. Hi ha una pallissa que emmarca el conjunt de l'entrada i que va ser ampliada.

## Referències

* 1 2 «Can Faura». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 novembre 2015].
# Starossissoievka

Starossissoievka (en rus: Старосысоевка) és un poble del krai de Primórie, a l'Extrem Orient de Rússia, que en el cens del 2010 tenia 1.066 habitants. Pertany al districte rural de Iàkovlevski.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Tamanaku

El tamanaku era una llengua indígena de la família carib antigament parlat a Veneçuela. Es va extingir en el segle xix o XX. Gran part del que se sap de l'idioma es deu al treball del jesuíta i lingüista Filippo Salvatore Gilii, qui va conviure entre ells el 1750.

## Classificació

El tamanaku és part de la família Carib molt pròxim al també extint chaima. Està també relacionat amb l'idioma panare i en menor grau amb el pemon.

## Fonologia
### Consonants

| | Bilabial | Alveolar | Palatal | Velar | Glotal |
| Oclusives | p | t | | k | ʔ |
| Africada | | | ts (dz) | | |
| Fricativa | [β] | | | | [h] |
| Nasal | m | n | [ɲ] | | |
| Líquida | | r [l] | | | |
| Aproximant | w | | j | | |
És possible que les parades hagin expressat al·lòfons de [b d ɡ]. Al·lòfons de /p, n, r/ inclouen [β h ɲ l].

### Vocals

| | Frontal | Central | Posterior |
| Alta | i ĩ | ɨ ɨ̃ | u ũ |
| Mitjana | e ẽ | ə ə̃ | o õ |
| Oberta | | a ã | |

### Comparació lèxica

A continuació una llista comparativa d'algunes paraules tamanaku i pemon.
| Tamanaku | Pemon | Castellà |
| ure | yuurö | jo |
| tuna | tuna | aigua |
| canepo | konok | pluja |
| nuna | nuna | lluna, mes |
| peje | pei | tortuga tekei |
| paruru | paturu | banana |

## Referències

* ↑ Meira S, Birchall J, Chousou-Polydouri S. 2015. A character-based internal classification of the Cariban family. Talk presented at the 48th Annual Meeting of the Societas Linguisticae Europaea, Leiden, Netherlands, Sept. 4.
* ↑ Melles, Gavin. Reseña: Marie Claude Mattéi-Muller y P. Henley - Los tamanaku: su lengua, su vida, 1991.
# Tamanka siitensis

Tamanka siitensis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 6,5 cm de longitud total.
* Nombre de vèrtebres: 26.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Àsia: Illa de Jolo (Sulu, Filipines).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Larson, H.K., 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* ↑ Herre, A.W.C.T., 1927. The Philippine Bureau of Science monographic publications on fishes: gobies of the Philippines and China Sea. Monogr. Bur. Sci. Manila 23:1-352.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Herre, A.W.C.T., 1959. Marine fishes in Philippine rivers and lakes. Philipp. J. Sci. 87(1):65-88.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.

## Enllaços externs

* AQUATAB
* uBio (anglès)
# THC

THC té els següents significats:
* THC o tetrahidrocannabinol, principi actiu del cànnabis responsable de la majoria dels efectes terapèutics i psicoactius
* THC o Texas Hippie Coalition, grup de música rock de Denison, Texas
* THC o The History Channel, canal internacional de televisió per cable i satèl·lit
* THC (anglès) o circulació termohalina, circulació global de la densitat dels oceans
# Temsamane

Temsamane (en àrab تمسمان, Tamsamān; en amazic ⵜⴻⵎⵙⴰⵎⴰⵏ) és una comuna rural de la província de Driouch, a la regió de L'Oriental, al Marroc. Segons el cens de 2014 tenia una població total de 13.920 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sícul (desambiguació)

«Sícul» té aquests significats:
* Sícul individu del poble dels sículs, antic poble sicilià
* Sícul o székely pertanyent a una ètnia de parla hongaresa del sud-est d'Hongria
* Biografies:
** Sícul (cognom)
** Publi Cloeli Sícul, tribú amb potestat consular el 378 aC
** Quint Cloeli Sícul (censor), censor el 378 aC
** Quint Cloeli Sícul (cònsol), cònsol el 498 aC
** Tit Cloeli Sícul, tribú amb potestat consolar el 444 aC
# Sículs

Els sículs o síquels o sicels (en llatí siculi, siceli, en grec antic Σικελοί) eren els primers habitants de Sicília. Les mítiques ètnies anteriors dels lestrígons (laestrygones) o ciclops (cyclopes), una ètnia de gegants esmentada pels autors clàssics, no tenen validesa històrica.
Ocupaven la major part de Sicília quan s'hi van establir les primeres colònies gregues. Podrien ser un dels Pobles de la Mar o bé un poble indoeuropeu procedent d'Itàlia. Ja estaven assentats a l'illa en començar el primer mil·lenni aC. Des del segle vi aC, i van haver de lluitar contra els grecs que els van empènyer cap a les zones muntanyoses de l'interior. El seu moment culminant va ser el període d'unió sota el rei Ducetius, a la meitat del segle v aC; després, els grecs els van conquerir i hel·lenitzar.
La part més occidental de l'illa estava ocupada pels sicans, als que tots els autors grecs distingeixen dels sículs. De fet, sembla que tenien un origen comú, i alguns autors, com Virgili utilitza el nom de sicans per referir-se als sículs. Quan van passar a domini romà, a la meitat del segle iii aC, ja estaven completament hel·lenitzats i es van llatinitzar ràpidament per l'aportació a l'illa de milers d'esclaus.
Estrabó i Esteve de Bizanci diuen que els sículs adoraven els Palics, uns déus fills d'Hefest i d'Etna (o, segons altres, de Zeus i de la nimfa Talia). Eren dos bessons nascuts sota terra, als quals atribuïen l'origen de les fonts termals i sulfuroses dels voltants de l'Etna.

## Referències

* ↑ Smith, William (ed.). «3. Siculi». Dictionary of Greek and Roman Geography (1854). [Consulta: 14 febrer 2021].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 406. ISBN 9788496061972.
# Sícul Flac

Sícul Flac (en llatí Siculus Flaccus) va ser un escriptor i agrimensor (gromaticus) romà autor d'algunes obres uns fragments de les quals s'han preservat a la col·lecció Agrimensores o Rei Agrariae Auctores atribuïda a Frontí.
Va viure probablement poc després del regnat de Nerva, però no se'n saben detalls de la seva vida. Va escriure De Conditionibus Agrorum, i altres obres els títols de les quals no es coneixen amb seguretat si bé se suposa que una podria ser De Coloniis.

## Referències

* ↑ Rei agrariae Auctores legesque variae: quaedam nunc primum, caetara emendatiore prodeunt. Joannes Janssonius a Waesberge, 1674.
* ↑ SICULUS FLACCUS.. De conditionibus agrorum, 1674.
* ↑ De agrorum conditionibus, & constitutionibus limitum, Siculi Flacci lib. 1. Iulii Frontini lib. 1. Aggeni Vrbici lib. 2. Hygeni Gromatici lib. 2. Variorum auctorum ordines finitionum. De iugeribus metiundis. Finium regundorum. Lex Mamilia. Coloniarum pop. Romani descriptio. Terminorum inscriptiones & formae. De generibus lineamentorum. De mensuris & ponderibus. Omnia figuris illustrata. apud Adr. Turnebum typographum Regium, 1554.
* ↑ [https://quod.lib.umich.edu/m/moa/acl3129.0002.001/167?page=root;rgn=full+text;size=100;view=image;q1=FlaccusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 157. ]
# Síkinos

Síkinos o Sícinos (en grec: Σίκινος; en italià: Sicandro) és una illa grega que pertany al grup de les Cíclades, situada entre Folegandros i Ios. Té una superfície d'uns 41 km², i una població de poc més de 100 habitants.
La capital, Kastro (Κάστρο, 'castell'), està situada al centre de l'illa, a una elevació d'uns 250 m, i a uns quatre quilòmetres del port, anomenat Aloprónia, i que solament connecta amb les illes veïnes de Folegandros, Ios i Santorí.
A l'antiguitat, els pobladors de Sícinos eren grecs jonis. Segons el mite, transmès per Estèfan de Bizanci i Plini el Vell, el nom de l'illa provenia de l'heroi Sícinos, fill de Toant i de la nimfa Ènoe, i suposadament substituí l'anterior, Ènoe ('illa del vi'), pel conreu de la vinya que hi havia. Durant les guerres Mèdiques, com moltes altres illes, es va sotmetre a Xerxes, però després de la guerra va formar part de la confederació atenesa, ingressant d'aquesta manera a la lliga de Delos. Sícinos constituïa una polis, amb centre urbà al sud-oest de l'illa, a l'indret d'Agia Marina, on es conserven restes de l'antiga ciutat dalt d'un turó, i també d'un temple dedicat a l'Apol·lo Pític, que va ser convertit en església cristiana.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle ii dC. Enciclopèdia Catalana - Fundació Institut Cambó, 2015, p. 1516. ISBN 9788441224223.
* 1 2 Smith, William (ed.). «Sicinos». Dictionary of Greek and Roman Geography (1854). [Consulta: 14 gener 2023].
* ↑ Hansen, M. H.; Nielsen, T. H. An inventory of archaic and classical poleis. Oxford University Press, 2004, p. 772.
# Tetraka cellut

El tetraka cellut (Crossleyia xanthophrys) és una espècie d'ocell de la família dels bernièrids (Bernièrids) i única espècie del gènere Crossleyia (Hartlaub, 1877).

## Hàbitat i distribució

Habita el sotabosc de la selva pluvial de les terres baixes del nord i est de Madagascar.

## Referències

* ↑ «Tetraka cellut». Cercaterm. TERMCAT, Centre de Terminologia. Rev. 20/02/2021(català)
# Albert Nađ

Albert Nađ (en serbi: Алберт Нађ; en hongarès: Nagy Albert) (nascut el 29 d'octubre de 1974 a Zemun, Iugoslàvia) és un futbolista serbi, d'ètnia hongaresa. Actualment juga al Čukarički.
Va començar a destacar a les files del Partizan de Belgrad, d'on va passar a la lliga espanyola, militant tant a la Primera com a la Segona Divisió, en equips com el Reial Betis, el Reial Oviedo o l'Elx CF. El 2002 va tornar al Partizan de Belgrad, on va romandre altres cinc anys.
El 2007 va fitxar pel Rostov de la lliga russa, però no va tenir massa ocasions i va quedar relegat a la suplència, amb la qual cosa va retornar a la lliga sèrbia el gener de 2008, a les files d'un club menor, el Čukarički.
Ha estat 45 vegades internacional amb la selecció de futbol de Sèrbia i Montenegro i ha marcat 3 gols. Va formar part del combinat del seu país que va acudir a l'Eurocopa de Bèlgica i Holanda 2000.
# Adolf Bernhard Meyer

Adolf Bernhard Meyer (Hamburg, 11 d'octubre de 1840- Dresden, 22 d'agost de 1911) va ser un antropòleg, ornitòleg i entomòleg alemany. Meyer estudià a les universitats de Göttingen, Viena, Zúric i Berlín. Esdevingué director del Museu antropològic i etnogràfic de Dresden el 1874 i conservà aquesta posició fins que es jubilà el 1905. Va viatjar i explorà les Antilles a les acaballes del segle xix.
Epimachus meyeri rebé el seu nom quan es va descobrir l'espècie el 1884. Va publicar una classificació dels ocells, entre aquests Parotia carolae, Astrapia stephaniae, Dicaeum geelvinkianum, i Porphyrio hochstetteri.
A més dels ocells va dur a terme un estudi sobre els primats. Va ser ell qui va donar el nom binomial Tarsius sangirensis, un primat menut que va trobar a Indonèsia el 1897.
Les col·leccions d'ocells de les Antilles, d'escarabats i de papallones que Meyer va recollir a les Cèlebes i a Nova Guinea es troben al Staatliches Museum für Tierkunde Dresden.

## Obres

* Abbildungen von Vogelskeletten (1879–95)
* Publikationen des königlichenethnographischen Museums zu Dresden (1881–1903)
* Album von Philippinentypen (1885–1904)
* The Birds of Celebes (1885)
* The Distribution of Negritos (1899)
* Studies of the Museum (of Natural History) and kindred Institutions of New York, etc. (1905)
* Amerikanische Bibliotheken und ihre Bestrebungen (1906)
* Römerstadt Agunt (1908)